เงินบาทเปิดตลาด 30.87/89 บาท
ธนาคารซีไอเอ็มบีไทยรายงาน เงินบาทเปิดตลาดเช้านี้อยู่ที่ระดับ 30.87/89 ปรับตัวอ่อนค่าเล็กน้อย
15 ก.พ. 2555

ธนาคารซีไอเอ็มบีไทยรายงาน เงินบาทเปิดตลาดเช้านี้อยู่ที่ระดับ 30.87/89 ปรับตัวอ่อนค่าเล็กน้อย
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.87/89 บาท/ดอลลาร์ ปรับตัวอ่อนค่าเล็กน้อยจากช่วงปิดตลาดเย็นวานนี้ที่ระดับ 30.85/87 บาท/ดอลลาร์ ค่อนข้างทรงตัวและปรับตัวในกรอบแคบๆ
"(เงินบาท)ค่อนข้างทรงตัว ปรับตัวในกรอบแคบๆ ทิศทางการเคลื่อนไหวน่าจะไปตามยูโร" นักบริหารเงิน กล่าว
ตลาดกังวลกรณีสถาบันจัดอันดับความน่าเชื่อถือลดระดับ 6 ประเทศในยูโรโซน และยังมีอีก 3 ประเทศที่มีโอกาสถูกปรับลดระดับความน่าเชื่อถือตามมา ขณะเดียวกันก็จับตาดูท่าทีทางการกรีซในการดำเนินมาตรการรัดเข็มขัดว่าจะเป็นอย่างไรเพราะเป็นวันสุดท้ายที่ต้องให้คำตอบ ขณะเดียวกันค่าเงินเยนปรับตัวอ่อนค่าไปมากหลังธนาคารกลางญี่ปุ่น(BOJ) ออกมาตรการกระตุ้นเศรษฐกิจ ส่วนการประกาศตัวเลขทางเศรษฐกิจของสหรัฐยังไม่มีผลมากนัก
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 78.54/57 เยน/ดอลลาร์ ปรับตัวอ่อนค่าจากระดับ 78.07/10 เยน/ดอลลาร์ ส่วนเงินยูโรอยู่ที่ระดับ 1.3120/3121 ปรับตัวอ่อนค่าจากระดับ 1.3190/3195 ดอลลาร์/ยูโร
นักบริหารเงิน ประเมินการเคลื่อนไหวของเงินบาทในวันนี้จะอยู่ในกรอบระหว่าง 30.75-30.90 บาท/ดอลลาร์